**ส่วนที่ ๑**

**ส่วนนำ**

**ประวัติความเป็นมาของกองกีฬาและนันทนาการ**

 ตั้งแต่อดีตจนถึงปัจจุบันกิจการด้านการกีฬาและนันทนาการของมหาวิทยาลัยบูรพา อยู่ในความรับผิดชอบของส่วนงาน/หน่วยงาน หลัก ดังนี้ ๑) กองอาคารสถานที่ สำนักงานอธิการบดี ปฏิบัติหน้าที่

ด้านการบริหารและบริการการกีฬา และสนับสนุนการกีฬาของบุคลากร ๒) กองกิจการนิสิต

สำนักงานอธิการบดี ปฏิบัติหน้าที่ ด้านการกีฬาและนันทนาการของนิสิต ๓) คณะวิทยาศาสตร์การกีฬา ปฏิบัติหน้าที่ด้านการจัดการเรียนการสอนการกีฬา ดังนั้น จะเห็นได้ว่ากิจการด้านการกีฬาและนันทนาการ ของมหาวิทยาลัยจึงเป็นภาระงานที่ยังไม่มีหน่วยงานที่รับผิดชอบโดยตรงที่จะพัฒนากีฬาไปสู่ความเป็นเลิศได้

 การจะทำให้กิจการด้านการกีฬาและนันทนาการของมหาวิทยาลัยบูรพาสู่ความเป็นเลิศได้นั้น

สิ่งที่จำเป็นอย่างยิ่ง คือ การบริหารจัดการการกีฬาและนันทนาการที่มีประสิทธิภาพ มหาวิทยาลัยจึงได้กำหนดนโยบายที่จะจัดตั้งกองกีฬาและนันทนาการขึ้น ดำเนินการโดยการแยกงานและบุคลากรที่ปฏิบัติหน้าที่ที่เกี่ยวข้องกับการบริหารและบริการการกีฬาให้เห็นอย่างชัดเจน และกำหนดภาระงานที่เกี่ยวข้องกับกระบวนการสร้างนิสิตให้มีความเป็นเลิศด้านการกีฬาขึ้นรวมทั้งพัฒนาให้ประชาคมในมหาวิทยาลัยได้เล็งเห็นความสำคัญของการออกกำลังกายเพื่อให้สุขภาพแข็งแรงมีชีวิตอยู่อย่างเป็นสุขในมหาวิทยาลัยบูรพา

การกีฬามีความสำคัญต่อการพัฒนาคุณภาพชีวิตของประชาชน ทั้งในด้านสุขภาพ และพลานามัย และด้านจิตใจเป็นปัจจัยที่สำคัญที่ทำให้ประชาชนสามารถพัฒนาคุณภาพชีวิตของตนเอง ครอบครัว ชุมชน และสังคม นำไปสู่การมีส่วนร่วมในการพัฒนาเศรษฐกิจ สังคม การเมืองได้อย่างมีประสิทธิภาพ

กีฬาถูกนำไปใช้เป็นเครื่องมือ เพื่อสร้างความเข้มแข็งของครอบครัว และชุมชน ในประเทศที่พัฒนาแล้ว

ทั่วโลก จะอาศัยกระบวนการของกีฬา เพื่อสร้างการมีส่วนร่วม เพื่อสร้างเครือข่ายชุมชน ตลอดจนการสร้างจิตสำนึกในการดำรงชีวิตที่มีคุณธรรม มีวินัย และมีความรับผิดชอบต่อหน้าที่ เคารพในสิทธิของตนเอง

และผู้อื่น เป็นรากฐานที่ดีของสังคม องค์กรของประเทศต่าง ๆ ทั่วโลก รวมทั้งองค์กรระหว่างประเทศ

จึงได้สนับสนุนให้มีการใช้กีฬา การออกกำลังกาย และนันทนาการ เป็นเครื่องมือในการส่งเสริมคุณภาพชีวิตของประชากรของประเทศตนแผนพัฒนาการเศรษฐกิจและสังคมแห่งชาติ ฉบับที่ ๑๐ (พ.ศ. ๒๕๕๐ – ๒๕๕๔) ได้กำหนดยุทธศาสตร์การพัฒนาคุณภาพคนและสังคมไทยสู่สังคมแห่งภูมิปัญญาและการเรียนรู้ ซึ่งให้ความสำคัญกับการเสริมสร้างสุขภาวะคนไทยให้มีสุขภาพแข็งแรงทั้งกายและใจ และอยู่ในสภาพแวดล้อมที่น่าอยู่ เน้นการพัฒนาระบบสุขภาพอย่างครบวงจร และแผนยุทธศาสตร์ของมหาวิทยาลัยบูรพา (พ.ศ. ๒๕๕๔ – ๒๕๖๓) ได้กำหนดประเด็นยุทธศาสตร์ไว้ว่า พัฒนามหาวิทยาลัยให้เข้มแข็ง มีระบบบริหารจัดการที่มีประสิทธิภาพสูง และพึ่งตนเองได้ ดังนั้น การจะบริหารจัดการด้านการกีฬาและนันทนาการ ของมหาวิทยาลัยให้มีประสิทธิภาพ และมุ่งความเป็นเลิศ จึงได้กำหนดการจัดตั้งกองกีฬาและนันทนาการขึ้นโดยผ่านการเห็นชอบจากคณะกรรมการสภามหาวิทยาลัยบูรพา ให้จัดตั้งกองกีฬาและนันทนาการในวันที่ ๑ เมษายน พ.ศ. ๒๕๕๕ เป็นต้นมา

กองกีฬาและนันทนาการ มหาวิทยาลัยบูรพา จัดตั้งขึ้นโดยเล็งเห็นความสำคัญของการพัฒนาด้านกีฬาของนิสิต และการออกกำลังกายเพื่อสุขภาพของบุคลากรภายในมหาวิทยาลัยบูรพา ซึ่งปัจจุบันมหาวิทยาลัยบูรพา มีการรับนักเรียนที่สร้างชื่อเสียงให้กับโรงเรียนขณะเรียนหนังสือในระดับมัธยมศึกษาเข้าศึกษาต่อในระดับอุดมศึกษาของมหาวิทยาลัยบูรพา เช่น โครงการรับนักเรียนความสามารถพิเศษภาคตะวันออกและทั่วประเทศ โครงการช้างเผือก เป็นต้น โดยมีการรับนักเรียนที่มีความสามารถพิเศษเหล่านี้ได้ เข้าศึกษาต่อภายในมหาวิทยาลัยบูรพา นิสิตในโครงการดังกล่าว จะต้องเรียนควบคู่กับการเล่นกีฬาไปพร้อมกัน เพื่อให้ประสบความสำเร็จทั้งในด้านการเรียนและกีฬา ปัจจุบันยังขาดการสนับสนุน และดูแลทางด้านการเรียนและการเล่นกีฬาอย่างต่อเนื่อง ดังนั้น การจัดตั้งกองกีฬา และนันทนาการมหาวิทยาลัยบูรพา จะทำให้เกิดประโยชน์ในการจัดระบบ ควบคุม กำกับดูแลเหล่านักกีฬาที่มีความสามารถด้านกีฬาให้มีโอกาสได้แสดงออก และพัฒนาตัวเองเข้าแข่งกีฬาระดับชาติและนานาชาติ ซึ่งจะเป็นการสร้างชื่อเสียงให้กับมหาวิทยาลัยบูรพาและประเทศชาติต่อไปในอนาคตข้างหน้า

 อีกทั้งกองกีฬาและนันทนาการมหาวิทยาลัยบูรพา ยังต้องจัดระบบการให้บริการการออกกำลังกายเพื่อสุขภาพของบุคลากรภายในมหาวิทยาลัย เพราะบุคลากรทุกคนเป็นทรัพยากรที่มีค่าอย่างมากของมหาวิทยาลัยบูรพา หากบุคลากรมีสุขภาพที่แข็งแรง มีจิตใจที่แจ่มใสก็จะทำให้ก็จะทำให้สามารถปฏิบัติงานภายในมหาวิทยาลัยได้อย่างมีประสิทธิภาพ ซึ่งจะสอดคล้องกับยุทธศาสตร์ของมหาวิทยาลัยบูรพา คือ ยุทธศาสตร์ด้านการผลิตบัณฑิต ได้แก่ การพัฒนาสิ่งสนับสนุนการเรียนรู้ในเรื่องการจัดกิจกรรม ส่งเสริมสุขภาพ พัฒนาสังคม และสิ่งแวดล้อม และยุทธศาสตร์ด้านการบริการวิชาการแก่สังคม โดยกองกีฬา และนันทนาการจะต้องมีการจัดบริการวิชาการในด้านกีฬาให้กับหน่วยงานทั้งภายใน และภายนอกมหาวิทยาลัย โดยเฉพาะอย่างยิ่งการให้บริการวิชาการด้านการจัดการแข่งขันกีฬาภายในโรงงานเขตอุตสาหกรรมต่าง ๆ ในภาคตะวันออก จะช่วยทำให้มหาวิทยาลัยสามารถสร้างเครือข่าย ความร่วมมือกับหน่วยงานดังกล่าวในการจัดกิจกรรมอื่น ๆ อีกต่อไป

 **ปรัชญา**

 จิตใจที่แจ่มใส ร่างกายที่สมบูรณ์ย่อมทำให้เกิดสุขในการปฏิบัติงาน

**ปณิธาน**

บุคลากรของกองกีฬาและนันทนาการทุกคนจะปฏิบัติงานอย่างมีระเบียบวินัย น้ำใจนักกีฬาและมุ่งมั่นพัฒนาบริหารงานกีฬาแบบมืออาชีพ

 **วิสัยทัศน์**

พัฒนากีฬาสู่ความเป็นเลิศแบบมืออาชีพและสร้างเสริมสุขภาพให้กับนิสิต บุคลากรในมหาวิทยาลัยบูรพา

 **พันธกิจ**

๑) จัดระบบบริการและสนับสนุนการพัฒนาศักยภาพของนักกีฬามหาวิทยาลัยและนักกีฬาทีมชาติไทย

๒) จัดระบบบริการด้านการศึกษาของนักกีฬามหาวิทยาลัยและนักกีฬาทีมชาติไทย

 ๓) จัดระบบการบริการสถานที่ด้านกีฬาให้เกิดประโยชน์สูงสุด

 ๔) บริการวิชาการด้านการออกกำลังกายเพื่อสุขภาพแก่บุคลากรภายในและภายนอกมหาวิทยาลัยบูรพา

 ๕) ส่งเสริมการออกกำลังกายเพื่อสุขภาพ และสนับสนุนกิจกรรมต่าง ๆ ด้านกีฬาของนิสิต บุคลากรมหาวิทยาลัยบูรพา และประชาชนทั่วไป

**วัตถุประสงค์**

๑ เพื่อพัฒนาความเป็นเลิศทางด้านกีฬาแก่นิสิตสู่ระดับชาติ และนานาชาติ

๒ เพื่อส่งเสริมให้นิสิต บุคลากร และประชาชนทั่วไป ได้ใช้กีฬาเป็นสื่อในการออกกำลังกาย

๓ เพื่อจัดระบบการให้บริการ อุปกรณ์กีฬา สนามกีฬา และสถานที่ออกกกำลังกายอย่าง

มีประสิทธิภาพ

๔ เพื่อนำองค์ความรู้ด้านวิทยาศาสตร์การกีฬา มาใช้ในการพัฒนาความสามารถด้านกีฬาให้

มีประสิทธิภาพสูงยิ่งขึ้น

๕ เพื่อให้บริการจัดกิจกรรมนันทนาการ กับหน่วยงานภายในและภายนอกมหาวิทยาลัย

๖ เพื่อส่งเสริมและพัฒนานิสิต บุคลากร ให้มีน้ำใจเป็นนักกีฬา

**ยุทธศาสตร์และกลยุทธ์ของหน่วยงาน**

 กองกีฬาและนันทนาการได้กำหนดแผนยุทธศาสตร์และกลยุทธ์ในการพัฒนาการบริหารงานด้านกีฬาไว้ ๒ ยุทธศาสตร์กับ ๖ กลยุทธ์ ดังนี้

 **ยุทธศาสตร์ที่ ๑ พัฒนานิสิตและบุคลากรสู่ความเป็นเลิศทางด้านกีฬา**

 **ยุทธศาสตร์ที่ ๒ พัฒนานิสิตและบุคลากรให้มีสุขภาพแข็งแรง**

 **ทั้งสองยุทธศาสตร์นี้สอดคล้องกับยุทธศาสตร์ที่ ๓ และ ๕ ของมหาวิทยาลัยบูรพา**

ในการกำหนดแผนยุทธศาสตร์นี้ กองกีฬาและนันทนาการได้มุ่งเน้นความสำเร็จในด้านต่าง ๆ คือ

 ๑. ด้านประสิทธิผล กองกีฬาและนันทนาการดำเนินการตามแผนยุทธศาสตร์ได้สำเร็จ จะทำให้มหาวิทยาลัยบูรพามีชื่อเสียงด้านกีฬา อีกทั้งเป็นการประชาสัมพันธ์มหาวิทยาลัยอีกช่องทางหนึ่ง การจัดกิจกรรมการออกกำลังกายให้กับนิสิตและบุคลากรตามกิจกรรมในกลยุทธ์ต่าง ๆ ทำให้นิสิตและบุคลากรมีสุขภาพร่างกายแข็งแรง มีจิตใจแจ่มใส สามารถปฏิบัติงานได้อย่างมีคุณภาพ และสร้างความเจริญก้าวหน้าให้กับมหาวิทยาลัยต่อ

 ๒. ด้านคุณภาพการบริการ การจัดกิจกรรมตามกลยุทธ์ที่กำหนดสามารถให้บริการทั้งด้านสถานที่และอุปกรณ์ รวมทั้งด้านวิชาการเกี่ยวกับการออกกำลังกายให้นิสิต บุคลากรและประชาชนทั่วไปได้มีความรู้ ความเข้าใจในการออกกำลังกาย

๓. ด้านประสิทธิภาพ กองกีฬาและนันทนาการได้กำหนดแผนยุทธศาสตร์และดำเนินกิจกรรมต่าง ๆ ตามกลยุทธ์ทั้ง ๖ กลยุทธ์ ทำให้นิสิต บุคลากรและประชาชนทั่วไปได้รับประโยชน์อย่างมาก ทั้งนี้ สามารถตรวจสอบได้จากจำนวนความถี่ของการใช้สนามกีฬาและสถานที่ต่าง ๆ ภายในมหาวิทยาลัย เพื่อออกกำลังกาย

 ๔. ด้านการพัฒนาองค์กร จากการที่กองกีฬาและนันทนาการได้กำหนดกิจกรรมในกลยุทธ์ทั้ง ๖ กลยุทธ์ การประเมินผลในการจัดกิจกรรมต่าง ๆ จากเป้าหมายที่ตั้งไว้ในกิจกรรม ทำให้ทราบถึงความมีประสิทธิภาพของบุคลากรในการดำเนินงานกิจกรรมนั้น ๆ และพัฒนาขีดความรู้ ความสามารถ และพัฒนาทักษะของบุคลากร เพื่อนำความก้าวหน้าของกองกีฬาและนันทนาการให้เป็นหน่วยงานที่พัฒนาและสร้างประโยชน์ให้กับนิสิต บุคลากร และประชาชนทั่วไป

 และเพื่อให้แผนยุทธศาสตร์ทั้ง ๒ ยุทธศาสตร์ประสบความสำเร็จ กองกีฬาและนันทนาการได้กำหนดกลยุทธ์ เพื่อจัดกิจกรรมต่าง ๆ ตามแผนยุทธศาสตร์ไว้ ๖ กลยุทธ์ ดังนี้

 **กลยุทธ์ที่ ๑** จัดทำระเบียบการจัดสวัสดิการให้กับนักกีฬาที่สร้างชื่อเสียงให้กับมหาวิทยาลัยบูรพา

 **กลยุทธ์ที่ ๒** การคัดเลือกนักกีฬาที่มีความสามารถเข้าศึกษาต่อในมหาวิทยาลัยบูรพา

 **กลยุทธ์ที่ ๓** การพัฒนาเทคนิคและเทคติคของนักกีฬา

 **กลยุทธ์ที่ ๔** การจัดโปรแกรมแข่งขันให้กับนักกีฬานิสิตและนักกีฬาบุคลากร

 ก่อนการแข่งขันกีฬามหาวิทยาลัยแห่งประเทศไทยและกีฬาบุคลากร

 **กลยุทธ์ที่ ๕** พัฒนาการจัดการด้านสนามกีฬาและอุปกรณ์กีฬาให้มีประสิทธิภาพ

 **กลยุทธ์ที่ ๖** ส่งเสริม สนับสนุนและจัดกิจกรรมกีฬาเพื่อสุขภาพ

 **โครงสร้างองค์กรของกองกีฬาและนันทนาการ**

|  |  |  |  |  |
| --- | --- | --- | --- | --- |
|  |  | **ผู้อำนวยการกองกีฬาและนันทนาการ** |  |  |
|  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **กลุ่มงานบริหารทั่วไป** |  | **กลุ่มงานบริหารสนามกีฬา** |  | **กลุ่มงานพัฒนากีฬา** |
|  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**โครงสร้างการบริหารงานของกองกีฬาและนันทนาการ**

|  |  |  |  |  |
| --- | --- | --- | --- | --- |
|  |  | **ผู้อำนวยการกองกีฬาและนันทนาการ****นายครรชิต ดอกไม้คลี่** |  |  |
|  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| **กลุ่มงานบริหารทั่วไป** |  | **กลุ่มงานบริหารสนามกีฬา** |  | **กลุ่มงานพัฒนากีฬา** |
|  |  |
| - นายวิเชียร อริยะสุขสกุล |  | - นายยุทธ กลิ่นสุมาลย์ |  | - นายไพฑูรย์ วรรัตน์ |
| - นางสาวพิมพ์ภัทรา เนื่องจำนงค์ |  | - นายแสนอานันท์ ทองเมธานันท์ |  | - นางสาววรอนงค์ ทองระอา |
| - นางสาวฐิตารีย์ เหมือนใจ |  | - นางณัฐธยาน์ ทองเมธานันท์ |  |  |
|  |  | - นายพลอย มาตรแม้น |  |  |
|  |  | - นายประสิทธิ์ ฤกษ์สุวรรณี |  |  |
|  |  | - นายถาวร ชนิดพันธ์ |  |  |
|  |  | - นางบานชื่น เดชชีวะ |  |  |
|  |  | - นายธารา ซุ่นไล้ |  |  |

**บุคลากรของกองกีฬาและนันทนาการ**

บุคลากรของกองกีฬาและนันทนาการมี**จำนวน ๑๔ คน** ดังนี้

 **นายครรชิต ดอกไม้คลี่ ตำแหน่ง ผู้อำนวยการกอง**

**กลุ่มงานบริหารทั่วไป**

๑. นายวิเชียร อริยะสุขสกุล ตำแหน่ง เจ้าหน้าที่บริหารงานทั่วไปชำนาญการ ๒. นางสาวอัมพวัน เนื่องจำนงค์ ตำแหน่ง เจ้าหน้าที่บริหารงานทั่วไป

๓.นางสาวฐิตารีย์ เหมือนใจ ตำแหน่ง เจ้าหน้าที่บริหารงานทั่วไป

**กลุ่มงานบริหารสนามกีฬา**

๑. นายยุทธ กลิ่นสุมาลย์ ตำแหน่ง เจ้าหน้าที่บริหารงานทั่วไป

๒. นายแสนอานันท์ ทองเมธานันท์ ตำแหน่ง คนงาน

๓. นายพลอย มาตรแม้น ตำแหน่ง คนงาน

๔. นายประสิทธิ์ ฤกษ์สุวรรณี ตำแหน่ง คนงาน

๕. นายถาวร ชนิดพันธ์ ตำแหน่ง คนงาน

๖. นายธารา ซุ่นไล้ ตำแหน่ง คนงาน

๗. นางณัฐธยาน์ ทองเมธานันท์ ตำแหน่ง คนงาน

๘. นางบานชื่น เดชชีวะ ตำแหน่ง คนงาน

**กลุ่มงานพัฒนากีฬา**

1. นายไพฑูรย์ วรรัตน์ตำแหน่ง เจ้าหน้าที่บริหารงานทั่วไป

๒. นางสาววรอนงค์ ทองระอา ตำแหน่ง เจ้าหน้าที่บริหารงานทั่วไป

**งบประมาณของกองกีฬาและนันทนาการ**

 กองกีฬาและนันทนาการ ได้รับงบประมาณจัดสรรจากส่วนกลางของมหาวิทยาลัย ในการบริหารเพื่อพัฒนากองฯ ตามพันธกิจที่กำหนด ซึ่งเป็นงบประมาณเงินรายได้ ประจำปีงบประมาณ ๒๕๕๖ เป็นเงินทั้งสิ้น

๑๓,๒๖๐,๘๐๐ ( สิบสามล้านสองแสนหกหมื่นแปดร้อยบาท ) รายละเอียดดังนี้

  **งบบุคลากร**

เงินเดือน ๑,๗๓๘,๘๐๐ บาท

 **งบดำเนินงาน**

ค่าตอบแทน ใช้สอยและวัสดุ **๑,๘๕๑,๐๐๐** บาท

 **งบเงินอุดหนุน**

เงินอุดหนุนทั่วไป ๒,๐๐๐,๐๐๐ บาท

 **กองทุนทรัพย์สินถาวร**  ๗,๖๕๐,๐๐๐ บาท

 **กองทุนพัฒนาบุคลากร** ๒๑,๐๐๐ บาท

 **รวมเป็นเงินทั้งสิ้น ๑๓,๒๖๐,๘๐๐ บาท**

 **( สิบสามล้านสองแสนหกหมื่นแปดร้อยบาท )**